CELEX: 62013TN0263
Language: el
Date: 2013-05-08 00:00:00
Title: Υπόθεση T-263/13: Προσφυγή της 8ης Μαΐου 2013 — Lausitzer Früchteverarbeitung κατά ΓΕΕΑ — Rivella International (holzmichel)

20.7.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 207/43
            
         Προσφυγή της 8ης Μαΐου 2013 — Lausitzer Früchteverarbeitung κατά ΓΕΕΑ — Rivella International (holzmichel)
   (Υπόθεση T-263/13)
   2013/C 207/73
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Lausitzer Früchteverarbeitung GmbH (Sohland, Γερμανία) (εκπρόσωπος: A. Weiß, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Rivella International AG (Rothrist, Ελβετία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 21ης Φεβρουαρίου 2013 στην υπόθεση R 1968/2011-1·
            
         
               —
            
            
               να μεταρρυθμίσει την προσβαλλόμενη απόφαση κατά τρόπον ώστε να απορριφθεί η ανακοπή την οποία άσκησε η ανακόπτουσα·
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) στα δικαστικά έξοδα, περιλαμβανομένων των εξόδων που αφορούν τη διαδικασία ενώπιον του τμήματος προσφυγών ή να καταδικάσει την παρεμβαίνουσα στα δικαστικά έξοδα, περιλαμβανομένων των εξόδων που αφορούν τη διαδικασία ενώπιον του τμήματος προσφυγών.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το εικονιστικό σήμα, το οποίο περιλαμβάνει το λεκτικό στοιχείο «holzmichel», για προϊόντα και υπηρεσίες των κλάσεων 21, 24, 32, 33 και 38 — Αίτηση καταχωρίσεως κοινοτικού σήματος αριθ. 8 904 278
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η Rivella International AG
   
      Αντιταχθέν σήμα ή σημείο: H διεθνής καταχώριση των εικονιστικών σημάτων, τα οποία περιλαμβάνουν τα λεκτικά στοιχεία «Michel» και «Michel POWER», για προϊόντα των κλάσεων 29, 30, 32 και 33
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Αποδοχή της προσφυγής και απόρριψη της αιτήσεως καταχωρίσεως κοινοτικού σήματος
   
      Προβαλλόμενοι λόγοι: Παράβαση του άρθρου 8, παράγραφος 1, στοιχείο β', του κανονισμού 207/2009